Ինչպես Մատթեոսի և Մարկոսի, այնպես էլ Ղուկասի Ավետարանում, քանակով բոլորից շատ են ինչու-որ հարցումները, իսկ այո-ոչ-երը զգալի քիչ են: Ղուկասի Ավետարանում կա 31 այո-ոչ հարցական նախադասություն, որոնցից 18-ը միաբևեռ են, այսինքն, միայն մեկ հարցում են պարունակում, իսկ 11-ը` բազմաբևեռ: Բազմաբևեռ հարցումներից 2-ը կազմված են երկու այո-ոչ հարցական նախադասություններից: Միաբևեռ և բազմաբևեռ հարցումները լինում են պարզ և բարդ: Բարդերը ավելի շատ են, քան պարզերը, որոնք հիմնականում բարդ ստորադասական կառույցներ են: